Σαλάτα με μανταρίνι, σπανάκι και αμύγδαλο
Νόστιμη, ελαφριά, δροσερή, μυρωδάτη, με ωραίες υφές, όλα τα έχει αυτή η χειμωνιάτικη σαλάτα, που συνδυάζει μανταρίνι, πράσινο μήλο, σπανάκι και αμύγδαλα.
300 γρ. σπανάκι baby, μόνο τα φύλλα, φέτες από 4 μανταρίνια, κομμένες στη μέση + το ξύσμα τους, 60 ml ελαιόλαδο, 2 κουτ. σούπας ρυζόξιδο (σε μεγάλα σούπερ μάρκετ στο ράφι με τα έθνικ τρόφιμα ή σε καταστήματα με ασιατικά τρόφιμα), 1/2 κουτ. σούπας μουστάρδα πικάντικη, με κόκκους, 70 γρ. αμύγδαλα λευκά, χοντροκομμένα, 8 ραπανάκια, σε φέτες, 1 πράσινο μήλο, κομμένο ζουλιέν (σε πολύ λεπτά μπαστουνάκια), 1/2 μάτσο μυρώνια, ψιλοκομμένα, ή μαϊντανός, 3 κρεμμυδάκια φρέσκα, ψιλοκομμένα, αλάτι, πιπέρι φρεσκοτριμμένο
Για να φτιάξουμε τη σαλάτα με μανταρίνι, σπανάκι και αμύγδαλο, σε ένα μπολ ανακατεύουμε το ξύσμα από τα μανταρίνια, τη μουστάρδα, το ελαιόλαδο και το ξίδι για να φτιάξουμε τη βινεγκρέτ.Σε μια σαλατιέρα ανακατεύουμε τα υπόλοιπα υλικά, προσθέτουμε τη βινεγκρέτ, ανακατεύουμε και σερβίρουμε.
Μανταρίνι,Σπανάκι